CELEX: 32008R1078
Language: fi
Date: 2008-11-03 00:00:00
Title: Komission asetus (EY) N:o 1078/2008, annettu 3 päivänä marraskuuta 2008 , neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta

4.11.2008   
            
            
               FI
            
            
               Euroopan unionin virallinen lehti
            
            
               L 295/24
            
         
      KOMISSION ASETUS (EY) N:o 1078/2008,
   annettu 3 päivänä marraskuuta 2008,
   neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 31 artiklan,
   sekä katsoo seuraavaa:
   
               (1)
            
            
               Kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetussa neuvoston asetuksessa (EY) N:o 199/2008 (2) vahvistetaan perusta kalastuksen tieteellisille analyyseille ja yhteisen kalastuspolitiikan täytäntöönpanoa koskevien moitteettomien tieteellisten lausuntojen laatimiselle.
            
         
               (2)
            
            
               Komission on määrä laatia asetuksen (EY) N:o 199/2008 nojalla yhteisön monivuotinen ohjelma, jonka perusteella jäsenvaltioiden olisi laadittava monivuotiset kansalliset ohjelmat tietojen keruuta, hallintaa ja käyttöä varten.
            
         
               (3)
            
            
               Asetuksen (EY) N:o 861/2006 9 artiklassa säädetään muiden toimien ohella yhteisön rahoitusosuudesta perustietojen keruuta koskevia toimenpiteitä varten. Lisäksi mainitun asetuksen 24 artiklassa edellytetään, että komissio päättää vuosittain kyseisille toimenpiteille myönnettävästä vuotuisesta yhteisön rahoitusosuudesta.
            
         
               (4)
            
            
               Moitteettoman varainhoidon periaatteen mukaisesti on vahvistettava säännöt ja menettelyt, joita jäsenvaltioiden on noudatettava saadakseen yhteisön rahoitustukea tietojen keruusta aiheutuviin menoihin. Tällaisten sääntöjen ja menettelyjen noudattamatta jättämisen on myös aiheellista merkitä menojen jäämistä rahoitustuen ulkopuolelle.
            
         
               (5)
            
            
               Yhteisön vuotuisen rahoitusosuuden olisi perustuttava vuotuisiin talousarvioennusteisiin, joita olisi arvioitava jäsenvaltioiden laatimien kansallisten ohjelmien perusteella.
            
         
               (6)
            
            
               Sen varmistamiseksi, että yhteisön varat kohdennetaan tehokkaasti, vuotuisen talousarvioennusteen olisi vastattava kansalliseen ohjelmaan sisältyviä toimia.
            
         
               (7)
            
            
               Menettelyjen yksinkertaistamiseksi on tarpeen vahvistaa säännöt ja muoto, joita jäsenvaltioiden on noudatettava esittäessään kansallisten ohjelmien toteuttamiseen liittyvät vuotuiset talousarvioennusteet. Tukikelpoisina olisi pidettävä ainoastaan sellaisia kustannuksia, jotka liittyvät suoraan kansallisten ohjelmien toteuttamiseen ja jotka ovat asianmukaisesti perusteltuja ja jäsenvaltioille tosiasiallisesti aiheutuneita. Tältä osin on myös aiheellista selventää kumppaneiden ja alihankkijoiden roolia ja velvollisuuksia kansallisten ohjelmien täytäntöönpanossa.
            
         
               (8)
            
            
               Siltä osin, että monivuotisten ohjelmien teknisiä näkökohtia on mahdollista muuttaa, kuten asetuksen (EY) N:o 199/2008 5 artiklan 2 kohdassa säädetään, on aiheellista vahvistaa säännöt, joiden mukaisesti jäsenvaltiot voivat riittävästi mukauttaa kansallisten ohjelmien asianmukaiseen täytäntöönpanoon tarvittavia varoja. Jäsenvaltioille olisi annettava mahdollisuus ohjata varoja uudelleen eri kustannusluokkien välillä, jos tämän katsotaan hyödyttävän kansallisen ohjelman täytäntöönpanoa.
            
         
               (9)
            
            
               Olisi vahvistettava säännöt sen varmistamiseksi, että menojen korvaushakemukset noudattavat yhteisön vuotuisesta rahoitusosuudesta tehtyä komission päätöstä. Näihin sääntöihin olisi sisällyttävä menettely tällaisten korvaushakemusten esittämiseksi ja hyväksymiseksi. Jos korvaushakemukset eivät ole näiden sääntöjen mukaisia, sitoumukset olisi tarpeen mukaan vapautettava.
            
         
               (10)
            
            
               Maksut on aiheellista suorittaa kahdessa erässä, jotta jäsenvaltioilla on mahdollisuus hyötyä yhteisön rahoitusosuudesta jo ohjelman täytäntöönpanoaikana.
            
         
               (11)
            
            
               Yhteisön varojen asianmukaisen käytön varmistamiseksi komissiolla ja tilintarkastustuomioistuimella olisi oltava mahdollisuus tarkastaa tässä asetuksessa säädettyjen säännösten noudattaminen, ja niille olisi tätä varten toimitettava kaikki mahdolliset tiedot, jotka ovat merkityksellisiä asetuksen (EY) N:o 861/2006 28 artiklassa tarkoitettujen tarkastusten ja rahoitusoikaisujen tekemiseksi.
            
         
               (12)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Kohde
   Tässä asetuksessa vahvistetaan asetuksen (EY) N:o 861/2006 täytäntöönpanoa koskevat yksityiskohtaiset säännöt kalastusta koskevien perustietojen keruusta ja hallinnasta jäsenvaltioille aiheutuviin menoihin maksettavan yhteisön rahoitusosuuden osalta.
   2 artikla
   Vuotuisen talousarvioennusteen esittäminen
   1.   Niiden jäsenvaltioiden, jotka haluavat saada yhteisön rahoitusosuuden asetuksen (EY) N:o 199/2008 4 artiklassa tarkoitettujen monivuotisten ohjelmiensa, jäljempänä ’kansalliset ohjelmat’, toteutukseen, on esitettävä komissiolle viimeistään 31 päivänä maaliskuuta ohjelman toteuttamiskautta edeltävänä vuonna:
   
               a)
            
            
               kansallisen ohjelman ensimmäisen toteuttamisvuoden vuotuinen talousarvioennuste; ja
            
         
               b)
            
            
               kansallisen ohjelman kunkin seuraavan toteuttamisvuoden ohjeelliset talousarvioennusteet.
            
         2.   Jäsenvaltioiden on ensimmäisen toteuttamisvuoden jälkeen esitettävä kansallisen ohjelman kunkin toteuttamisvuoden lopulliset vuotuiset talousarvioennusteet, jos ne eroavat jo aiemmin esitetyistä ohjeellisista talousarvioennusteista. Lopulliset talousarvioennusteet on esitettävä viimeistään 31 päivänä lokakuuta ennen asianomaista toteuttamisvuotta.
   3.   Ensimmäisen, kauden 2009–2010 kattavan kansallisen ohjelman osalta vuotuiset talousarvioennusteet on esitettävä viimeistään 15 päivänä lokakuuta 2008.
   3 artikla
   Vuotuisen talousarvioennusteen sisältö
   1.   Vuotuisen talousarvioennusteen on sisällettävä ne suunnitellut vuotuiset menot, joiden jäsenvaltio odottaa aiheutuvan kansallisen ohjelmansa toteuttamisesta.
   2.   Vuotuinen talousarvioennuste on esitettävä:
   
               a)
            
            
               tämän asetuksen liitteessä I tarkoitettujen menoluokkien mukaisesti;
            
         
               b)
            
            
               kalastus- ja vesiviljelyalan tietojen keruusta, hallinnasta ja käytöstä tehdyssä komission päätöksessä määriteltyjen moduulien mukaisesti; ja
            
         
               c)
            
            
               tarvittaessa komission asetuksen (EY) N:o 665/2008 (3) 1 artiklan a alakohdassa määriteltyjen alueiden mukaisesti.
            
         3.   Jäsenvaltioiden on esitettävä vuotuiset talousarvioennusteet sähköisesti ja käytettävä komission laatimia ja jäsenvaltioille tiedoiksi antamia rahoituslomakkeita.
   4 artikla
   Vuotuisen talousarvioennusteen arviointi
   1.   Komissio arvioi vuotuiset talousarvioennusteet ottamalla huomioon asetuksen (EY) N:o 199/2008 6 artiklan 3 kohdan mukaisesti hyväksytyt kansalliset ohjelmat.
   2.   Vuotuisen talousarvioennusteen arvioimiseksi komissio voi pyytää jäsenvaltiota toimittamaan lisäselvityksiä asianomaisista menoista. Jäsenvaltion on toimitettava kyseinen selvitys 15 kalenteripäivän kuluessa komission pyynnöstä.
   3.   Jos jäsenvaltio ei toimita riittävää selvitystä 2 kohdassa tarkoitetussa määräajassa, komissio voi tarvittaessa sulkea asianomaiset menot pois hyväksyttävästä vuotuisesta talousarvioennusteesta.
   5 artikla
   Yhteisön rahoitusosuus
   Komissio hyväksyy vuotuisen talousarvioennusteen ja päättää yhteisön kullekin kansalliselle ohjelmalle myöntämästä vuotuisesta rahoitusosuudesta asetuksen (EY) N:o 861/2006 24 artiklassa säädettyä menettelyä noudattaen ja vuotuisten talousarvioennusteiden 4 artiklassa tarkoitetun arvioinnin tulosten perusteella.
   6 artikla
   Hyväksytyn vuotuisen talousarvioennusteen muuttaminen
   1.   Jäsenvaltiot voivat siirtää 5 artiklan mukaisesti hyväksytyssä vuotuisessa talousarvioennusteessa esitettyjä määriä moduulien ja kustannusluokkien kesken tietyllä samalla alueella edellyttäen, että:
   
               a)
            
            
               siirretyt määrät eivät ylitä 50 000:ta euroa tai 10:tä prosenttia asianomaisen alueen osalta hyväksytystä kokonaistalousarviosta, jos kyseinen talousarvio on alle 500 000 euroa;
            
         
               b)
            
            
               jäsenvaltiot ilmoittavat komissiolle siirtotarpeesta.
            
         2.   Muut 5 artiklan mukaisesti hyväksytyn vuotuisen talousarvioennusteen muutokset on perusteltava asianmukaisesti, ja niille on saatava komission hyväksyntä ennen menojen syntymistä.
   7 artikla
   Tukikelpoiset menot
   1.   Jotta menot voisivat saada yhteisön rahoitusta, niiden on:
   
               a)
            
            
               aiheuduttava tosiasiallisesti jäsenvaltiolle;
            
         
               b)
            
            
               liityttävä kansalliseen ohjelmaan sisältyvään toimeen;
            
         
               c)
            
            
               sisällyttävä vuotuiseen talousarvioennusteeseen;
            
         
               d)
            
            
               kuuluttava yhteen liitteessä I luetelluista luokista;
            
         
               e)
            
            
               liityttävä toimeen, joka on toteutettu asetuksessa (EY) N:o 199/2008 säädettyjen edellytysten ja mainitun asetuksen täytäntöönpanosäännösten mukaisesti;
            
         
               f)
            
            
               oltava yksilöitävissä ja todennettavissa, erityisesti oltava kirjattuna jäsenvaltion ja sen kumppaneiden kirjanpitoon;
            
         
               g)
            
            
               oltava määritetty sovellettavien kirjanpitostandardien mukaisesti ja noudatettava kansallisen lainsäädännön vaatimuksia;
            
         
               h)
            
            
               oltava kohtuullisia ja perusteltuja sekä moitteettoman varainhoidon periaatteen mukaisia erityisesti taloudellisuuden ja vaikuttavuuden osalta;
            
         
               i)
            
            
               aiheuduttava kansallisessa ohjelmassa määrättynä toimen täytäntöönpanoaikana.
            
         2.   Tukikelpoisten menojen on liityttävä
   
               a)
            
            
               seuraaviin tietojen keruuta koskeviin toimiin:
               
                           —
                        
                        
                           tietojen keruu asetuksen (EY) N:o 199/2008 10 artiklassa tarkoitetuilla näytteenottopaikoilla suoran näytteenoton tai haastattelujen ja kyselyiden avulla,
                        
                     
                           —
                        
                        
                           asetuksen (EY) N:o 199/2008 11 artiklassa tarkoitettu merellä tapahtuva kaupallisen ja virkistyskalastuksen seuranta,
                        
                     
                           —
                        
                        
                           asetuksen (EY) N:o 199/2008 12 artiklassa tarkoitetut merellä tehtävät tieteelliset tutkimukset;
                        
                     
         
               b)
            
            
               seuraaviin tietojen hallintaa koskeviin toimiin asetuksen (EY) N:o 199/2008 3 artiklassa säädetyn monivuotisen yhteisön ohjelman mukaisesti:
               
                           —
                        
                        
                           tietokantojen ja verkkosivujen kehittäminen,
                        
                     
                           —
                        
                        
                           tietojen syöttäminen (tallentaminen),
                        
                     
                           —
                        
                        
                           tietojen laadunvalvonta ja validointi,
                        
                     
                           —
                        
                        
                           perustietojen koostaminen yksilöimättömien tai yhdistettyjen tietojen tietokokonaisuuksiksi,
                        
                     
                           —
                        
                        
                           sosioekonomisten perustietojen muuntaminen metatiedoiksi;
                        
                     
         
               c)
            
            
               seuraaviin tietojen käyttöä koskeviin toimiin asetuksen (EY) N:o 199/2008 3 artiklassa säädetyn monivuotisen yhteisön ohjelman mukaisesti:
               
                           —
                        
                        
                           tietokokonaisuuksien tuottaminen ja käyttö tieteellisten analysointien tueksi kalastuksenhoitoa koskevien lausuntojen perusteeksi,
                        
                     
                           —
                        
                        
                           arviot biologisista parametreista (ikä, paino, sukupuoli, sukukypsyys ja hedelmällisyys),
                        
                     
                           —
                        
                        
                           tietokokonaisuuksien laatiminen kantojen arvioimista varten sekä bioekonominen mallintaminen ja vastaavat tieteelliset analyysit.
                        
                     
         8 artikla
   Rahoituksen ulkopuolelle jäävät menot
   Seuraaville menoille ei voida myöntää yhteisön rahoitusta:
   
               a)
            
            
               voittomarginaalit, varaukset ja luottotappiot;
            
         
               b)
            
            
               korkokustannukset ja pankkimaksut;
            
         
               c)
            
            
               keskimääräiset työvoimakustannukset;
            
         
               d)
            
            
               seuraavankaltaiset välilliset kustannukset: rakennukset ja tontit, hallinto, tukihenkilöstö, toimistotarvikkeet, infrastruktuuri, juoksevat ja ylläpitokulut, kuten televiestintäkulut, hyödykkeet ja palvelut;
            
         
               e)
            
            
               laitteet, joita ei käytetä tietojen keruuseen ja hallintaan, kuten skannerit, tulostimet, matkapuhelimet, kannettavat radiopuhelimet, videot ja valokuvauslaitteet;
            
         
               f)
            
            
               ajoneuvojen hankinta;
            
         
               g)
            
            
               tuotteiden ja kaupallisen toiminnan myynninedistämisen jakelu-, markkinointi- ja mainoskustannukset;
            
         
               h)
            
            
               edustuskulut lukuun ottamatta sellaisia, joita komissio pitää ehdottoman tarpeellisina kansallisen ohjelman toteuttamiseksi;
            
         
               i)
            
            
               ylellisyystarvikkeista aiheutuvat menot ja suhdetoimintamenot;
            
         
               j)
            
            
               kaikki ulkopuolisten rahoittajien rahoittamiin muihin ohjelmiin/hankkeisiin liittyvät menot;
            
         
               k)
            
            
               kansallisessa ohjelmassa määriteltyjen töiden tulosten suojaamiseen liittyvät menot;
            
         
               l)
            
            
               kaikki maksut, joista voi saada palautusta (myös alv);
            
         
               m)
            
            
               jäsenvaltion käyttöön maksutta annetut resurssit;
            
         
               n)
            
            
               luontoissuoritusten arvo;
            
         
               o)
            
            
               tarpeettomat tai harkitsemattomat kustannukset.
            
         9 artikla
   Ohjelmien toteuttaminen
   1.   Kumppanit voivat avustaa jäsenvaltioita kansallisen ohjelman toteuttamisessa. Kumppaneiden on oltava organisaatioita, joiden on kansallisessa ohjelmassa nimenomaisesti todettu avustavan jäsenvaltioita koko kansallisen ohjelman tai sen huomattavan osan toteuttamisessa. Kumppaneiden on suoraan osallistuttava kansalliseen ohjelmaan sisältyvän yhden tai useamman tehtävän tekniseen toteutukseen, ja niillä on oltava samat velvollisuudet kuin jäsenvaltioilla kansallisen ohjelman toteuttamisessa.
   2.   Kumppanit eivät saa ohjelman yhteydessä toimia jäsenvaltion tai muiden kumppanien alihankkijoina.
   3.   Alihankkijat voivat tietyn ajan toteuttaa kansalliseen ohjelmaan sisältyviä erityistehtäviä, eikä niitä pidetä kumppaneina. Alihankkijat ovat jäsenvaltiolle ja/tai kumppaneille palveluja toimittavia luonnollisia tai oikeushenkilöitä. Turvautumiselle alihankkijoihin toimen aikana on saatava komissiolta ennakolta kirjallinen hyväksyntä, jos alihankinta ei sisälly alkuperäiseen ohjelmaehdotukseen.
   10 artikla
   Korvaushakemusten esittäminen
   1.   Jäsenvaltioiden on esitettävä komissiolle korvaushakemukset kansallisten ohjelmien toteuttamisen yhteydessä aiheutuneista menoista viimeistään 31 päivänä toukokuuta asianomaisen kalenterivuoden jälkeisenä vuonna. Korvaushakemusten on koostuttava seuraavista:
   
               a)
            
            
               kirje, jossa ilmoitetaan koko haetun korvauksen määrä ja josta selvästi ilmenevät kaikki liitteessä II luetellut seikat;
            
         
               b)
            
            
               rahoituskertomus, joka on esitetty menoluokittain, moduuleittain ja tarvittaessa alueittain 3 artiklan 3 kohdassa tarkoitettujen rahoituslomakkeiden mukaisesti. Rahoituskertomus on esitettävä komission vahvistamassa ja jäsenvaltioille tiedoksi antamassa muodossa;
            
         
               c)
            
            
               liitteessä III määritelty menoilmoitus; ja
            
         
               d)
            
            
               liitteessä I esitetyt asianmukaiset todistusasiakirjat.
            
         2.   Korvaushakemukset on esitettävä komissiolle sähköisesti.
   3.   Jäsenvaltioiden on korvaushakemuksia jättäessään toteutettava kaikki tarvittavat toimenpiteet varmistaakseen ja todistaakseen, että
   
               a)
            
            
               5 artiklassa tarkoitetun päätöksen nojalla toteutetut toimet ja tehty menoilmoitus vastaavat komission hyväksymää kansallista ohjelmaa;
            
         
               b)
            
            
               korvaushakemus on 7 ja 8 artiklassa vahvistettujen edellytysten mukainen;
            
         
               c)
            
            
               menot ovat aiheutuneet asetuksessa (EY) N:o 861/2006, tässä asetuksessa ja 5 artiklassa tarkoitetussa päätöksessä vahvistettujen edellytysten ja julkisia hankintoja koskevan yhteisön lainsäädännön mukaisesti.
            
         11 artikla
   Korvaushakemusten arviointi
   1.   Komissio arvioi, ovatko korvaushakemukset tämän asetuksen mukaisia.
   2.   Korvaushakemuksen arvioimiseksi komissio voi pyytää jäsenvaltiota toimittamaan lisäselvityksiä. Jäsenvaltion on toimitettava kyseinen selvitys 15 kalenteripäivän kuluessa komission pyynnöstä.
   12 artikla
   Korvauksen ulkopuolelle jättäminen
   Jos jäsenvaltio ei toimita riittävää selvitystä 11 artiklan 2 kohdassa tarkoitetussa määräajassa ja komissio katsoo, ettei korvaushakemus täytä tässä asetuksessa vahvistettuja edellytyksiä, komissio pyytää jäsenvaltiota esittämään huomautuksensa 15 kalenteripäivän kuluessa. Jos tutkinta vahvistaa, etteivät edellytykset täyty, komissio evää kyseessä olevien menojen korvaamisen joko kokonaan tai osittain ja vaatii tarvittaessa, että aiheettomat maksut palautetaan, tai vapauttaa jäljellä olevat määrät.
   13 artikla
   Korvaushakemusten hyväksyminen
   Komissio hyväksyy korvaushakemukset 11 ja 12 artiklassa säädetyn menettelyn tulosten perusteella.
   14 artikla
   Maksut
   1.   Jäsenvaltiolle 8 artiklan mukaisesti kansallisen ohjelman kunkin toteuttamisvuoden osalta maksettava yhteisön rahoitusosuus maksetaan kahdessa erässä seuraavasti:
   
               a)
            
            
               ennakkomaksu, joka on 50 prosenttia yhteisön rahoitusosuudesta. Tämä maksu suoritetaan sen jälkeen, kun jäsenvaltiolle on ilmoitettu 5 artiklassa tarkoitetusta päätöksestä ja komissio on vastaanottanut kirjeen, jossa haetaan ennakkomaksua sekä selkeästi esitetään liitteessä II luetellut seikat;
            
         
               b)
            
            
               vuotuinen loppumaksu 10 artiklassa tarkoitetun korvaushakemuksen perusteella. Maksu suoritetaan 45 päivän kuluessa siitä, kun komissio on hyväksynyt 12 artiklassa tarkoitetun korvaushakemuksen.
            
         2.   Asetuksen (EY) N:o 199/2008 8 artiklassa tarkoitetut seuraamusvähennykset tehdään 1 kohdan b alakohdassa tarkoitettuun vuotuiseen loppumaksuun.
   3.   Uusia korvausvaatimuksia ja todistusasiakirjoja ei enää hyväksytä, kun loppumaksu on suoritettu.
   15 artikla
   Valuutta
   1.   Vuotuiset talousarvioennusteet ja korvaushakemukset on tehtävä euromääräisinä.
   2.   Kansallisen ohjelman ensimmäisen toteuttamisvuoden osalta niiden jäsenvaltioiden, jotka eivät osallistu talous- ja rahaliiton kolmanteen vaiheeseen, on käytettävä valuuttakurssia, joka julkaistaan Euroopan unionin virallisen lehden C-sarjassa 1 päivänä maaliskuuta kyseisen ohjelman toteuttamiskautta edeltävänä vuonna. Kauden 2009–2010 kattavan ensimmäisen kansallisen ohjelman osalta kyseinen päivämäärä on 1 päivä lokakuuta 2008.
   3.   Kansallisen ohjelman ensimmäisen toteuttamisvuoden jälkeisten kunkin toteuttamisvuoden osalta niiden jäsenvaltioiden, jotka eivät osallistu talous- ja rahaliiton kolmanteen vaiheeseen, on käytettävä valuuttakurssia, joka julkaistaan Euroopan unionin virallisen lehden C-sarjassa 1 päivänä lokakuuta kyseistä toteuttamisvuotta edeltävänä vuonna.
   4.   Jäsenvaltioiden, jotka eivät osallistu talous- ja rahaliiton kolmanteen vaiheeseen, on täsmennettävä käytetty valuuttakurssi vuotuisessa talousarvioennusteessa ja korvaushakemuksessa.
   16 artikla
   Tarkastukset ja rahoitusoikaisut
   Jäsenvaltioiden on toimitettava komissiolle ja tilintarkastustuomioistuimelle kaikki niiden pyytämät tiedot asetuksen (EY) N:o 861/2006 28 artiklassa tarkoitettuja tarkastuksia ja rahoitusoikaisuja varten.
   17 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2009 alkaen aiheutuneisiin menoihin.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä marraskuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 160, 14.6.2006, s. 1.
   
      (2)  EUVL L 60, 5.3.2008, s. 1.
   
      (3)  EUVL L 186, 15.7.2008, s. 3.
   
      LIITE I
      Kansallisen ohjelman täytäntöönpanosta aiheutuneiden menojen tukikelpoisuus
      Tukikelpoisiin menoluokkiin kuuluvat kokonaan tai osittain seuraavat:
      
                  a)
               
               
                  Henkilöstökustannukset:
                  
                              —
                           
                           
                              henkilöstökustannukset ajalta, jonka yksinomaan tieteellinen tai tekninen henkilöstö on tosiasiallisesti käyttänyt kansalliseen ohjelmaan,
                           
                        
                              —
                           
                           
                              henkilöstökustannukset on laskettava kansalliseen ohjelmaan tosiasiallisesti käytetyn työajan ja tosiasiallisten työvoimakustannusten (palkat, sosiaalikulut, sosiaaliturva- ja eläkemaksut) perusteella ottamatta huomioon muita kustannuksia,
                           
                        
                              —
                           
                           
                              kustannukset tuntia/päivää kohden lasketaan käyttäen perusteena 210 työpäivää vuodessa,
                           
                        
                              —
                           
                           
                              henkilöstön ohjelmaan käyttämä aika on merkittävä kokonaisuudessaan työaikalomakkeisiin, jotka vastaavan henkilön on vähintään kerran kuukaudessa varmennettava. Työaikalomakkeet on toimitettava komissiolle pyydettäessä;
                           
                        
            
                  b)
               
               
                  Matkakulut:
                  
                              —
                           
                           
                              matkakulut lasketaan jäsenvaltion tai kumppaneiden sisäisten sääntöjen mukaisesti. Jos matka ulottuu yhteisön ulkopuolelle, tarvitaan komission ennakkohyväksyntä, jos matkaa ei ole täsmennetty kansallisessa ohjelmassa;
                           
                        
            
                  c)
               
               
                  Kestohyödykkeet:
                  
                              —
                           
                           
                              kestohyödykkeiden odotettavissa oleva käyttöikä ei saa olla lyhyempi kuin ohjelman töiden kesto. Kestohyödykkeet kirjataan kestohyödykevarastoon tai niitä pidetään varoina jäsenvaltion tai kumppaneiden kirjanpitomenetelmien, -sääntöjen ja -periaatteiden mukaisesti,
                           
                        
                              —
                           
                           
                              tukikelpoisia menoja laskettaessa kestohyödykkeiden odotettavissa olevaksi käyttöiäksi katsotaan alle 25 000 euroa arvoltaan olevien atk-laitteiden osalta 36 kuukautta ja muiden kestohyödykkeiden osalta 60 kuukautta. Tukikelpoinen määrä riippuu hyödykkeen odotettavissa olevasta käyttöiästä suhteessa ohjelman kestoon edellyttäen, että kyseisen määrän laskemisessa käytettävä ajanjakso alkaa ohjelman tosiasiallisena alkamispäivänä tai hyödykkeen ostopäivänä, jos se on tosiasiallista alkamispäivää myöhäisempi, ja päättyy ohjelman päättymispäivänä. Huomioon on otettava myös hyödykkeen käyttöaste kyseisenä aikana,
                           
                        
                              —
                           
                           
                              kestohyödykkeet on poikkeuksellisesti voitu ostaa tai liisata osto-optiolla 6 kuukauden sisällä ennen kansallisen ohjelman alkamispäivää,
                           
                        
                              —
                           
                           
                              kestohyödykkeiden hankinnoissa on myös noudatettava julkisia hankintoja koskevia sääntöjä,
                           
                        
                              —
                           
                           
                              kestohyödykkeistä aiheutuvista menoista on esitettävä perusteena oikeaksi todistetut laskut, joista on käytävä ilmi toimituspäivä ja jotka on toimitettava komissiolle samaan aikaan menoilmoituksen kanssa;
                           
                        
            
                  d)
               
               
                  Kulutushyödykkeet ja tarvikkeet, myös tietotekniikkakustannukset:
                  
                              —
                           
                           
                              kulutushyödykkeistä ja tarvikkeista aiheutuvat menot koskevat sellaisten hyödykkeiden tai tuotteiden ostoa, valmistusta, korjausta tai käyttöä, joiden odotettavissa oleva käyttöikä on lyhyempi kuin ohjelman töiden kesto. Kestohyödykkeitä ei kirjata jäsenvaltion tai kumppaneiden kestohyödykevarastoon eikä niitä pidetä varoina jäsenvaltion tai kumppaneiden kirjanpitoperiaatteiden, -sääntöjen ja -menetelmien mukaisesti,
                           
                        
                              —
                           
                           
                              niistä on esitettävä tarpeeksi yksityiskohtainen kuvaus, jotta niiden tukikelpoisuudesta voidaan päättää,
                           
                        
                              —
                           
                           
                              tukikelpoiset tietotekniikkakustannukset liittyvät tietokantojen hallinnossa ja hyödyntämisessä käytettyjen ohjelmistojen suunnitteluun ja toimittamiseen jäsenvaltioille;
                           
                        
            
                  e)
               
               
                  Aluksista aiheutuvat kustannukset:
                  
                              —
                           
                           
                              asetuksen (EY) N:o 199/2008 12 artiklassa tarkoitettujen merellä tehtävien tieteellisten tutkimusten osalta, mukaan lukien vuokrattuja aluksia hyödyntäen tehdyt tutkimukset, tukikelpoisia menoja ovat ainoastaan vuokrauskustannukset ja muut toimintakustannukset. Komissiolle on esitettävä laskusta oikeaksi todistettu jäljennös samaan aikaan menoilmoituksen kanssa,
                           
                        
                              —
                           
                           
                              jos alus on jäsenvaltion tai kumppanin omaisuutta, komissiolle on esitettävä yksityiskohtainen erittely, josta ilmenee toimintakustannusten laskutapa, samaan aikaan menoilmoituksen kanssa;
                           
                        
            
                  f)
               
               
                  Alihankintakustannukset / ulkopuolinen apu:
                  
                              —
                           
                           
                              alihankinta / ulkopuolinen apu (tavanomaiset, ei-innovatiiviset palvelut, jotka suoritetaan jäsenvaltiolle tai kumppanille, joka ei itse pysty sitä tekemään). Nämä kustannukset voivat olla enintään 20 prosenttia hyväksytystä vuotuisesta kokonaistalousarviosta. Komission kirjallinen ennakkohyväksyntä vaaditaan, jos kansalliseen ohjelmaan kuuluvien alihankintasopimusten yhteenlaskettu arvo ylittää edellä täsmennetyn enimmäismäärän,
                           
                        
                              —
                           
                           
                              jäsenvaltion/kumppanin on tehtävä alihankintasopimukset julkisia tarjouskilpailuja koskevien sovellettavien sääntöjen ja julkisia hankintamenettelyjä koskevien yhteisön direktiivien mukaisesti,
                           
                        
                              —
                           
                           
                              kaikissa alihankkijoiden esittämissä laskuissa on oltava selkeä viittaus kansalliseen ohjelmaan ja moduuliin (numero ja nimi tai lyhytnimi). Kaikkien laskujen on myös oltava riittävän yksityiskohtaisia, jotta niiden perusteella voidaan tunnistaa tarjottuun palveluun kuuluvat yksittäiset osat (toisin sanoen laskussa on oltava kunkin osan selkeä kuvaus ja mainittava sen hinta),
                           
                        
                              —
                           
                           
                              jäsenvaltioiden ja kumppaneiden on varmistettava, että jokaisessa alihankintasopimuksessa määrätään nimenomaisesti komission ja tilintarkastustuomioistuimen valtuuksista tarkastaa kaikkien yhteisön varoja saaneiden alihankkijoiden tositteet ja tehdä näiden luona tarkastuskäyntejä,
                           
                        
                              —
                           
                           
                              yhteisön ulkopuoliset maat voivat osallistua kansalliseen ohjelmaan alihankkijana komission kirjallisella ennakkosuostumuksella, jos niiden osallistumista pidetään välttämättömänä yhteisön ohjelmien toteuttamiselle,
                           
                        
                              —
                           
                           
                              komissiolle on esitettävä oikeaksi todistettu jäljennös alihankkijan kanssa tehdystä sopimuksesta ja maksutositteet samaan aikaan menoilmoituksen kanssa;
                           
                        
            
                  g)
               
               
                  Muut erityiskustannukset:
                  
                              —
                           
                           
                              mihinkään edellä mainittuihin luokkiin kuulumattomat lisämenot tai odottamattomat menot voidaan laskuttaa ohjelmasta ainoastaan komission ennakkosuostumuksella, jollei niitä jo esitetä vuotuisessa talousarvioennusteessa;
                           
                        
            
                  h)
               
               
                  Tieteellisten lausuntojen tukeminen:
                  
                              —
                           
                           
                              päivärahat ja matkakulut ovat tukikelpoisia asetuksen (EY) N:o 665/2008 10 artiklan 2 kohdassa tarkoitettujen kokousten aikana asetuksen (EY) N:o 665/2008 10 artiklan 3 kohdassa vahvistettujen sääntöjen mukaisesti,
                           
                        
                              —
                           
                           
                              komissiolle on esitettävä oikeaksi todistettu jäljennös matkatositteista samaan aikaan menoilmoituksen kanssa.
                           
                        
            
   
      LIITE II
      Korvauksena tai ennakkomaksuna haettua määrää koskeva kirje
      Korvauksena tai ennakkomaksuna haettua määrää koskevasta kirjeestä on käytävä selkeästi ilmi seuraavat:
      
                  1.
               
               
                  komission päätös, johon hakemuksessa viitataan (asianomainen artikla ja liite);
               
            
                  2.
               
               
                  kansallisen ohjelman viite;
               
            
                  3.
               
               
                  komissiolta haettava määrä euroina ilman arvonlisäveroa;
               
            
                  4.
               
               
                  hakemustyyppi (ennakkorahoitus, loppumaksu);
               
            
                  5.
               
               
                  pankkitili, jolle korvaus maksetaan.
               
            
   
      LIITE III
      MENOILMOITUS
      (toimitetaan virkateitse meri- ja kalastusasioiden pääosaston C4-yksikköön)
      TIETOJEN KERUUTA KOSKEVAN KANSALLISEN OHJELMAN TOTEUTUKSEN YHTEYDESSÄ AIHEUTUNEET JULKISET MENOT
      
         Komission päätös, tehty/N:o …
      
         Kansallinen viite (jos on) …
      TODISTUS
      Minä allekirjoittanut …, joka olen kyseessä olevista rahoitus- ja valvontamenettelyistä vastuussa olevan viranomaisen …, edustaja, vakuutan tarkastuksen suoritettuani, että liitteenä oleviin asiakirjoihin sisällytetyt kaikki tukikelpoiset kokonaismenot maksettiin vuonna 200… ja että menojen kokonaismäärä on … euroa (täsmällinen määrä kahden desimaalin tarkkuudella), ja menot koskevat vuoden 200… kansallista tietojenkeruuohjelmaa, jonka osalta Euroopan komission myöntämä rahoitusosuus on 50 prosenttia.
      Edellä mainitun ohjelman osalta on jo saatu … euron maksuerä.
      Todistan myös, että menoilmoitus on täsmällinen ja että maksuhakemuksessa on otettu huomioon mahdolliset takaisin perityt määrät.
      Toimet toteutettiin päätöksessä vahvistettujen tavoitteiden ja neuvoston asetuksessa (EY) N:o 199/2008 ja neuvoston asetuksessa (EY) N:o 861/2006 vahvistettujen säännösten mukaisesti, erityisesti seuraavilta osin:
      
                  —
               
               
                  yhteisön lainsäädännön ja sen nojalla annettujen säädösten, erityisesti kilpailua ja julkisia hankintoja koskevien sääntöjen noudattaminen,
               
            
                  —
               
               
                  sellaisten hallinto- ja valvontamenettelyiden soveltaminen rahoitustukeen, joilla pyritään erityisesti tarkistamaan osarahoitettujen tuotteiden ja palveluiden toimittaminen ja korvaushakemusten tarkoittamien menojen todenperäisyys sekä ehkäisemään, havaitsemaan ja oikaisemaan väärinkäytökset, torjumaan petokset ja perimään takaisin aiheettomasti maksetut määrät.
               
            Aiheutuneet menot käyvät ilmi oheisista taulukoista. Ohessa esitetään oikeaksi todistetut jäljennökset laskuista, jotka on esitetty kestohyödykkeistä ja aluksista aiheutuneista kustannuksista. Kaikkien todistusasiakirjojen ja laskujen alkuperäiskappaleet ovat saatavilla vähintään kolmen vuoden ajan siitä, kun komissio maksaa loppuerän.
      Päiväys: …/…/…
      
         (Toimivaltaisen viranomaisen nimi suuraakkosin, leima, asema ja allekirjoitus)
      
      Liiteluettelo: